Ettepanek: NÕUKOGU OTSUS seisukoha kohta, mille Euroopa Liit võtab AKV-ELi ministrite nõukogus Lõuna-Sudaani Vabariigi staatuse kohta seoses Aafrika, Kariibi mere ja Vaikse ookeani riikide rühma ning Euroopa Ühenduse ja selle liikmesriikide vahelise partnerluspinguga /* COM/2012/0213 final - 2012/0107 (NLE) */





SELETUSKIRI 23. juunil 2000 kirjutasid ühelt poolt Aafrika, Kariibi mere ja Vaikse ookeani piirkonna riikide rühm (edaspidi „AKV riigid”) ning teiselt poolt Euroopa Ühendus ja selle liikmesriigid Cotonous (Benin) alla partnerluslepingule (edaspidi „Cotonou leping”). 25. juunil 2005 kirjutasid AKV riigid ja Euroopa Ühendus ning selle liikmesriigid Luxembourgis alla Cotonou lepingut muutvale lepingule. Vastavalt nimetatud lepingu artikli 93 lõikele 3 jõustus muudetud Cotonou leping 1. juulil 2008 pärast seda, kui selle olid ratifitseerinud Euroopa Ühendus ja selle liikmesriigid ning kaks kolmandikku AKV riikidest. 22. juunil 2010 kirjutasid AKV riigid ja Euroopa Liit Ouagadougous alla Cotonou lepingut teist korda muutvale lepingule, mida kohaldatakse ajutiselt alates 31. oktoobrist 2010. 9. juulil 2011 kuulutas Lõuna-Sudaan 2005. aasta üldise rahukokkuleppe kohaldamise raames toimunud enesemääramisreferendumi tulemusel ametlikult välja oma iseseisvuse. Lõuna-Sudaani Vabariigi välisasjade ja rahvusvahelise koostöö minister Nhial Deng Nhial esitas AKV-ELi nõukogu presidendile Euroopa Liidu Nõukogu peasekretariaadi kaudu saadetud 20. märtsi 2012. aasta kirjas lepingu artikli 94 kohaselt ametliku taotluse Cotonou lepinguga ühinemiseks. Lõuna-Sudaani Vabariik taotles, et talle antaks kuni ühinemisperioodi lõpuleviimiseni vaatlejastaatus, mis võimaldab tal osaleda Cotonou lepinguga loodud ühisinstitutsioonides. Euroopa Liit peaks nendele taotlustele positiivselt vastama ning need tuleks heaks kiita AKV-ELi ministrite ühisnõukogu otsusega kohtumisel, mis leiab aset 14. ja 15. juunil 2012 Vanuatul. Vaatlejastaatus peaks kehtima kuni ajani, mil Lõuna-Sudaani Vabariik ühinemisakti hoiule annab, mis toimub eeldatavasti hiljemalt 20. novembril 2012, piiramata Lõuna-Sudaani õigust seda varasemal kuupäeval teha. Vastavalt Euroopa Liidu toimimise lepingu artikli 218 lõikele 10 teavitatakse sellest Euroopa Parlamenti. Komisjon teeb seega ettepaneku, et nõukogu võtaks vastu lisatud ettepaneku, mis käsitleb ELi seisukohta Lõuna-Sudaani Vabariigi staatuse kohta seoses muudetud Cotonou lepinguga. 2012/0107 (NLE) Ettepanek: NÕUKOGU OTSUS seisukoha kohta, mille Euroopa Liit võtab AKV-ELi ministrite nõukogus Lõuna-Sudaani Vabariigi staatuse kohta seoses Aafrika, Kariibi mere ja Vaikse ookeani riikide rühma ning Euroopa Ühenduse ja selle liikmesriikide vahelise partnerluspinguga EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõikega 9, võttes arvesse komisjoni ettepanekut ning arvestades järgmist: (1) Ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel sõlmitud partnerlusleping, millele kirjutati alla Cotonous 23. juunil 2000[1] ning mida muudeti esimest korda 25. juunil 2005 Luxembourgis[2] (edaspidi „Cotonou leping”), jõustus 1. juulil 2008 vastavalt selle artikli 93 lõikele 3. Cotonou lepingut muudeti teist korda Ouagadougous 22. juunil 2010[3]. Cotonou lepingu teist muudatust rakendatakse ajutiselt alates 31. oktoobrist 2010[4]. (2) Cotonou lepingu artiklis 94 on sätestatud, et riik esitab ühinemistaotluse AKV-ELi ministrite nõukogule, kes peab selle heaks kiitma. (3) Lõuna-Sudaani Vabariik esitas 20. märtsil 2012. aastal taotluse Cotonou lepinguga ühinemiseks vastavalt selle artiklile 94 ning taotluse vaatlejastaatuse saamiseks, mis võimaldaks tal kuni ühinemismenetluse lõpuleviimiseni osaleda Cotonou lepinguga loodud ühisinstitutsioonides. (4) Lõuna-Sudaani ühinemise heakskiitmise AKV-ELi ministrite nõukogus ja Lõuna-Sudaanile kuni 20. novembrini 2012 vaatlejastaatuse andmise AKV-ELi ministrite nõukogu poolt peaks heaks kiitma Euroopa Liit. Lõuna-Sudaani Vabariik peaks ühinemisakti hiljemalt eelnimetatud kuupäevaks hoiule andma lepingu hoiulevõtjatele, kelleks on ELi Nõukogu peasekretariaat ja AKV riikide sekretariaat. (5) Seepärast on asjakohane määrata kindlaks Euroopa Liidu nimel AKV-ELi ministrite nõukogus kõnealuse taotluse suhtes võetav seisukoht, ON VASTU VÕTNUD KÄESOLEVA OTSUSE: Ainus artikkel Euroopa Liidu seisukoht AKV-ELi ministrite nõukogus seoses Lõuna-Sudaani Vabariigi taotlustega Cotonou lepinguga (mida on muudetud Luxembourgis ja Ouagadougous) ühinemiseks ja vaatlejastaatuse saamiseks on nimetatud taotlused heaks kiita vastavalt lisatud AKV-ELi ministrite nõukogu otsuse eelnõus kehtestatud tingimustele. Vaatlejastaatus kehtib kuni 20. novembrini 2012. Lõuna-Sudaani Vabariik peab ühinemisakti hoiule andma lepingu hoiulevõtjatele ELi Nõukogu peasekretariaadile ja AKV riikide sekretariaadile enne seda kuupäeva. AKV-ELi ministrite nõukogu otsuse eelnõus võib osapoolte kokkuleppel teha vormilisi ja väiksemaid muudatusi, ilma et oleks vaja muuta käesolevat otsust ja selle lisa. Brüssel, Nõukogu nimel eesistuja LISA Eelnõu: otsus nr …./, AKV-ELi MINISTRITE NÕUKOGU [kuupäev], mis käsitleb Lõuna-Sudaani Vabariigile vaatlejastaatuse andmist ja ühinemist Aafrika, Kariibi mere ja Vaikse ookeani riikide grupi ning Euroopa Ühenduse ja selle liikmesriikide vahelise partnerluslepinguga AKV-ELi MINISTRITE NÕUKOGU, võttes arvesse ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel Cotonous 23. juunil 2000[5] alla kirjutatud partnerluslepingut, mida muudeti esimest korda 25. juunil 2005 Luxembourgis[6] ja teist korda 22. juunil 2010 Ouagadougous[7] (edaspidi „Cotonou leping”), eriti selle artiklit 94, võttes arvesse AKV-EÜ ministrite nõukogu 8. märtsi 2005. aasta otsust nr 1/2005, millega võetakse vastu AKV-EÜ ministrite nõukogu töökord,[8] eriti selle artikli 8 lõiget 3, ning arvestades järgmist: (1) Cotonou leping jõustus 1. juulil 2008 vastavalt selle artikli 93 lõikele 3. Seda muudeti esimest korda Luxembourgis 25. juunil 2005 ja teist korda Ouagadougous 22. juunil 2010. Teist muudatust kohaldatakse ajutiselt alates 31. oktoobrist 2010[9]. (2) Cotonou lepingu artiklis 94 on sätestatud, et riik esitab ühinemistaotluse AKV-ELi ministrite nõukogule, kes peab selle heaks kiitma. (3) Lõuna-Sudaan esitas 20. märtsil 2012 taotluse Cotonou lepinguga ühinemiseks vastavalt selle artiklile 94 ning taotluse vaatlejastaatuse saamiseks, mis võimaldaks tal kuni ühinemismenetluse lõpuleviimiseni osaleda Cotonou lepinguga loodud ühisinstitutsioonides. (4) Vaatlejastaatus kehtib kuni 20. novembrini 2012. Lõuna-Sudaani Vabariik peab ühinemisakti hoiule andma Cotonou lepingu hoiulevõtjatele ELi Nõukogu peasekretariaadile ja AKV riikide sekretariaadile enne seda kuupäeva, ON TEINUD JÄRGMISE OTSUSE: Artikkel 1 Ühinemistaotluse ja vaatlejastaatuse taotluse heakskiitmine Lõuna-Sudaani taotlus ühinemiseks ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel sõlmitud partnerluslepinguga, millele kirjutati alla Cotonous 23. juunil 2000 ja mida muudeti esimest korda Luxembourgis 25. juunil 2005 ning teist korda Ouagadougous 22. juunil 2010, kiidetakse heaks. Lõuna-Sudaanil on vaatlejastaatus 20. novembrini 2012. Lõuna-Sudaan annab hiljemalt nimetatud kuupäevaks oma ühinemisakti hoiule Cotonou lepingu hoiulevõtjatele, nimelt Euroopa Liidu Nõukogu peasekretariaadile ja AKV riikide sekretariaadile. Artikkel 2 Jõustumine Käesolev otsus jõustub järgmisel päeval pärast selle vastuvõtmist. [Koht], AKV-ELi ministrite nõukogu nimel eesistuja [1] EÜT L 317, 15.12.2000, lk 3. [2] Leping, millega muudetakse partnerluslepingut ühelt poolt Aafrika, Kariibi mere ja Vaikse ookeani riikide grupi ning teiselt poolt Euroopa Ühenduse ja selle liikmesriikide vahel, mis allkirjastati Cotonous 23. juunil 2000 (ELT L 209, 11.8.2005, lk 27). [3] Leping, millega muudetakse teist korda partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa ühenduse ja selle liikmesriikide vahel, millele on alla kirjutatud 23. juunil 2000 Cotonous ja mida muudeti esimest korda 25. juunil 2005 Luxembourgis (ELT L 287, 4.11.2010, lk 3). [4] AKV–ELi Ministrite nõukogu 21. juuni 2010. aasta otsus nr 2/2010 (ELT L 287, 04.11.2010, lk 68). [5] EÜT L 317, 15.12.2000, lk 3. [6] Leping, millega muudetakse partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud Cotonous 23. juunil 2000 (ELT L 209, 11.8.2005, lk 27). [7] Leping, millega muudetakse teist korda partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa ühenduse ja selle liikmesriikide vahel, millele on alla kirjutatud 23. juunil 2000 Cotonous ja mida muudeti esimest korda 25. juunil 2005 Luxembourgis (ELT L 287, 4.11.2010, lk 3). [8] ELT L 95, 14.4.2005, lk 44. [9] AKV–ELi Ministrite nõukogu 21. juuni 2010. aasta otsus nr 2/2010 (ELT L 287, 04.11.2010, lk 68).